Ragnar Þór Ingólfsson , formaður VR , segir að í grunninn ali lífeyrissjóðskerfið á innbyggðri mismunun í réttindasöfnun vegna mismunandi hlutfall örorku , kynjasamsetningar og lífaldurs ákveðinna starfsstétta – þar sem þær séu skyldaðar til greiðslu í ákveðna sjóði á meðan aðrir geti greitt í frjálsa sjóði , sem nýti sér glufur í lögum til að auka séreign á kostnað „ samtryggingar “ og almannatrygginga . Þetta kemur fram í stöðuuppfærslu á Facebook-síðu hans í dag . „ Lífeyrisréttindi byggja á hlutfalli meðallauna yfir starfsævina þannig að hálaunamaður fær sama hlutfall af sínum svimandi ævitekjum og verkakonan sem varla gat lifað af sínum , “ skrifar hann og spyr enn fremur hvaða samtrygging sé í því . Þá telur hann að þegar kemur að lífeyri sé mun líklegra að hálaunamaðurinn hafi komið yfir sig skuldlausu þaki á starfsævinni og þurfi því minna til að lifa af – öfugt við þau sem lægst höfðu launin . Auglýsing „ Það sem toppar svo vitleysuna er að þeir sem hafa lægstu réttindin úr lífeyriskerfinu eru þeir sömu og lenda hvað verst í skerðingum almannatrygginga , “ skrifar hann . Lífeyrissjóðskerfið orðið of frekt til fjárins Ragnar Þór spyr jafnframt hvernig sú formúla gangi upp að fjölga fólki á vinnumarkaði með starfgetumati og hækkun lífeyristökualdurs á meðan störfum fækki í bland við fólksfjölgun . Margt bendi til þess að lífeyrissjóðskerfið sé orðið of frekt til fjárins . Geta Íslendinga til að bæta lífskjör almennings frá degi til dags verði erfiðari þar sem sífellt hærra hlutfall af launum og hærri launatengd gjöld renni til sjóðanna . „ Einnig má spyrja hvort há ávöxtunarkrafa sjóðanna hafi neikvæð áhrif á lífsgæði heildarinnar . Innlendar eignir lífeyrissjóðanna eru um 3.500 milljarða . Í gegnum vexti á lánum til almennings og fyrirtækja og arðsemiskröfu á verðbréf þurfa lífeyrissjóðirnir að ná 3,5% ávöxtun sem þýðir 122,5 milljarðar á ári , að raunvirði , út úr íslensku hagkerfi , “ skrifar hann . Það sé einnig ljóst að sjóðirnir haldi uppi vaxtagólfi í bland við óþarfa áhættusækni þegar innbyggð ávöxtunarkrafa kerfisins sé of há og í sannanlegri mótsögn við tilganginn . Hvernig gengur sú formúla upp að fjölga fólki á vinnumarkaði með starfgetumati og hækkun lífeyristökualdurs á meðan ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .